《惠州丰湖》
宋代·刘攽

昔在葛稚川，求为勾漏令。丹砂颇易得，罗浮聚仙圣。

穷荒非人情，适己自无竞。千岁若须臾，斯人已辽夐。

忽闻惠州守，修旧有佳政。涨泉作丰湖，百顷湛明镜。

芰荷争秀发，鱼鸟恣潜泳。新畴日已多，耕者乐其盛。

高斋面空阔，写影穷绿净。长啸来清风，炎蒸亦无病。

勤忧本劭农，爽豁赖怡性。宁须学神仙，岂必谢朝请。

明珠还合浦，夙昔人相庆。君有近郭田，足继甘棠咏。

作者简介：刘攽bān（1023～1089）北宋史学家，刘敞之弟。字贡夫，一作贡父、赣父，号公非。临江新喻（今江西新余）人，一说江西樟树人。庆历进士，历任曹州、兖州、亳州、蔡州知州，官至中书舍人。一生潜心史学，治学严谨。助司马光纂修《资治通鉴》，充任副主编，负责汉史部分，著有《东汉刊误》等。